મોર્ટેનામાં ગુરુવારે પોતાના સમર્થકો સાથે વાત કરતા ટ્રમ્પે એ લેખની ટીકા કરી, જેમાં વ્હાઈટ હાઉસના અંદરના જીવનની તસવીર રજૂ કરવામાં આવી હતી. વાઈરલ થયેલા વીડિયોમાં ટ્રમ્પ ન્યૂ યોર્ક ટાઈમ્સમાં પ્રકાશિત લેખનો ઉલ્લેખ કરતા જોવા મળી રહ્યા છે. તેમાં અનૉનિમસ (અનામ) શબ્દનો તે યોગ્ય રીતે ઉચ્ચાર કરી ન શક્યા. એવું લાગે છે કે, ‘અનોન-મસ’ બોલી રહ્યા છે. આ શબ્દને બોલતા જ્યારે તેમની જીભ થોથવાય છે તે એવું લાગે છે કે તે ‘અનોન-મસ’ બોલી રહ્યા છે.